בתוך מערה - מכללת רטר
מטרת ההרפייה: יציאה ממצב תקוע
אני מזמין אותך לדמיין את עצמך בתוך מערה… שימי לב לאפלוליות השוררת במערה… הרגישי את החום השורר בה: חמימות או אולי קרירות… בתוך המערה נובע מקור מים… שהולך ומתרחב אט אט לכדי נחל היוצא ממנה… האזיני לצלילים שברקע… אולי את יכולה לשמוע את צליל נביעת המים… אולי את זרימתם ואולי צליל אחר…
אבן גדולה מונחת על פתח המערה… אבן זו חוסמת את הפתח וגם חוסמת את זרימת המים בנחל… העבירי את תשומת ליבך לאבן זו… היא לא קשה כמו כל אבן… היא מזכירה לך יותר גומי… הבחיני במרקם הרך של האבן … שלמרות רכותה … יש לה קושי…
תחושי את הרגשות שאת חשה כשאת סגורה במערה… את יכולה אולי לחוש פחד… חוסר בטחון עצמי… הרגשת חסימה… את מרגישה כאילו את כבולה בידיים… וזה עוצר את יכולת הפעולה שלך… כמו שהאבן חוסמת את הנחל ואת פתח המערה… כך את מרגישה משותקת… ללא יכולת להזיז את עצמך קדימה… הרגשות האלו מוכרים לך כבר כששה חודשים…
את יכולה להבחין שלמרות שהמערה אפלולית ניתן לראות כמה נקודות אור שחודרות פנימה… אך למרות חשכה זו… אין סיבה לפסימיות… כפי שהשמש נמצאת תמיד מאחורי העננים גם בשנת החורף בקוטב הצפוני… כשהעננים חלפו… אור השמש נראה והכל מתחיל להפשיר… ללבלב… לפרוח ולהשתנות… כפי שאת אכן עוד תיווכחי בכך… השינוי הוא חיים… יש בו תנועה…
וכעת תאפשרי לעצמך להאזין לצלילי הרקע… לפתע נדמה שאת שומעת צליל שונה… שלא שמעת עד עתה… את מאזינה בדריכות כדי לוודא שאכן שמעת דבר מה ופתאום את שמחה לגלות שהצלילים שאת שומעת מקורם מחוץ למערה… מאחורי האבן… ואולי את חושבת שיש מישהו בחוץ…
תדמייני שאת קוראת אל אלו שבחוץ… את שומעת תשובות לקריאות שלך… מתברר לך שהישועה שלך כבר כאן… חברייך הטובים באו לסייע לך לשחרר את החסימה ולאפשר לך לצעוד החוצה וקדימה… חברייך שבאו לעזרתך הביאו מכשור מתאים כדי להתגבר על האבן החוסמת את פתח המערה ואת זרימת הנחל… תדמייני כיצד המכשור המחובר לאבן מתחיל לפעול…
את יכולה לחוש כיצד האבן לאט לאט מתחילה לרעוד… בהתחלה בקצב כמעט לא מורגש… ועם כל רגע שחולף… בקצב מתגבר יותר ויותר… האזיני לקולות הנשמעים… אפשר אולי להריח את האבק הנוצר תוך כדי פעילות המכונה…
ושימי לב שמתוך האפלולית שבמערה… את מזהה יותר נקודות של אור שמש… החודרות עקב התחלת ההתפוררות של האבן… שימי לב כיצד יותר ויותר אור שמש מתחיל לחדור פנימה עקב התפוררות הולכת וגדלה של האבן… הרגישי כיצד את מתחילה להתמלא באושר יותר ויותר ככל שהאבן מתפוררת… דמייני כיצד חלקיקי האבן המתפוררים נשטפים בנחל… תחילה אילו שנפלו בצד החיצוני של האבן… האבן ממשיכה לרעוד יותר ויותר עד שהיא מתפוררת לחלוטין לתוך הנחל… השוטף את החלקיקים לגמרי הלאה…
וכעת קרני השמש חודרים לתוך המערה ומאירה אותה… עתה את מבחינה בחברייך… את ניגשת אליהם ואתם מתחבקים בחום… הרגישי כיצד תחושות של אהבה… חופש… שמחה… החלטיות ונחישות משתלטים עלייך… תחווי רגשות אלו (ואולי גם אחרים)… בעודי אהיה בשקט למשך שניות… תשמעי שוב את קולי בעוד כדקה… (הפסקה של ששים שניות)…
דמייני את עצמך פוסעת אל מחוץ למערה… הנחל מתרחב והופך לנהר… מימי הנהר כחולים ושקופים וזורמים ברגיעה… השמיים כחולים ובהירים… תהני מקרני השמש הנעימים ומהרוח הקלילה והמלטפת… את צועדת לך לאיטך לאורך גדות הנהר… מקשיבה לקולות הציפורים…
ושימי לב לסירת המפרש הקשורה לגדה… את נמשכת אל הסירה… את עולה אל הסירה ומוצאת בו את בן זוגך העתידי… שניכם מאושרים לפגוש אחד את האחרת… את משחררת את החבל והסירה מתחילה לשוט לה לאיטה על הנהר… את ובן זוגך יושבים על הסיפון ונהנים מקרני השמש… מהרוח הקלילה והנעימה… מקולות הטבע הנשמעים סביב… ברקע את רואה הר ועליו בתים… כשמסביבם ישנה פריחה צבעונית ומרהיבה… ואת חושבת לך על מקום חדש ללא כללים…
הרגישי כיצד רגשות של בטחון… זרימה… אהבה… שחרור וחופש ממלאים אותך מבפנים… תאפשרי לעצמך לחוות רגשות אילו ואולי רגשות נוספים שאת חשה… אהיה בשקט למשך ששים שניות…
תשמעי שוב את קולי בעוד כדקה… (הפסקה של ששים שניות)
וככל שעובר הזמן תרגישי חזקה מבפנים יותר ויותר… וככל שתתחזקי מבפנים… כך תרגישי חופשייה יותר… תוכלי להנות מהטבע… מזוגיות טובה… תרגישי בטחון… חופש ושחרור… ואת עוד עשויה למצוא את עצמך בקרוב אומרת מה שאת חושבת ועושה דברים כרצונך… פשוט מבטאת את עצמך…
בהדרגה תתחילי להביא את עצמך לכאן לחדר הזה… כשאת מביאה איתך את התחושות והרגשות שחווית עם היציאה מהמערה… תרגישי את גופך… השוכב על המזרון… לחזור יותר ויותר לערנות רגילה ולמודעות מלאה… קחי נשימה עמוקה… כדי להביא אוויר טרי ורענן ולעורר את הגוף…
ולהתחיל להזיז את אצבעות הידיים ואת אצבעות הרגליים… ולהניע את הצוואר מעט… להימתח… לחזור לגמרי ובזמן החופשי לפקוח את העיניים…